РЕШЕНИЕ НА КОМИСИЯТА
от 27 август 2007 година
за невключването на гуазатин триацетат в приложение I, IА или IБ към Директива 98/8/ЕО на Европейския парламент и на Съвета относно пускането на пазара на биоциди
(нотифицирано под номер C(2007) 3979)
(Текст от значение за ЕИП)
(2007/597/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от него,
като има предвид, че:
(1)
В Регламент (ЕО) № 2032/2003 на Комисията от 4 ноември 2003 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди и за изменение на Регламент (ЕО) № 1896/2000 (2) се установява списък с активни вещества, подлежащи на оценка с цел възможното им включване в приложение I, IА или IБ към Директива 98/8/ЕО. Този списък включва гуазатин триацетат.
(2)
Съгласно Регламент (ЕО) № 2032/2003 на гуазатин триацетата е направена преценка в съответствие с член 11, параграф 2 от Директива 98/8/ЕО за употреба в продуктов тип 8, консерванти за дърво, както са определени в приложение V към Директива 98/8/ЕО.
(3)
Обединеното кралство бе посочено като държава-членка докладчик и на 22 септември 2006 г. подаде на Комисията доклад на компетентния орган заедно с препоръка в съответствие с член 10, параграфи 5 и 7 от Регламент (ЕО) № 2032/2003.
(4)
Докладът на компетентния орган беше прегледан от държавите-членки и Комисията. В съответствие с член 11, параграф 4 от Регламент (ЕО) № 2032/2003 констатациите от прегледа бяха включени в доклада за оценка от Постоянния комитет по биоцидите на неговото заседание от 16 март 2007 г.
(5)
При отсъствието на критични данни за извличане от обработена повърхност, за възпроизводителни ефекти от гуазатин в Daphnia magna и за скорости на разграждане при водно-седиментни системи и в почвата, не е възможно гуазатин триацетатът да бъде включен в приложение I, IА или IБ към Директива 98/8/ЕО за продуктов тип 8. В допълнение компетентният орган от Обединеното кралство проведе оценка на екологичния риск на основата на възможно най-неблагоприятната, но реалистична хипотеза, което показа неприемливи рискове за околната среда.
(6)
Прегледът на гуазатин триацетат не остави въпроси без отговор или други опасения, на които да отговори Научният комитет по здравеопазване и екологични рискове.
(7)
Мерките, предвидени в настоящото решение, са в съответствие със становището на Постоянния комитет по биоцидите,
ПРИЕ НАСТОЯЩОТО РЕШЕНИЕ:
Член 1
Гуазатин триацетат (номер по CAS 115044-19-4) няма да бъде включен в приложение I, IA или IБ към Директива 98/8/ЕО за продуктов тип 8.
Член 2
За целите на член 4, параграф 2, трета алинея от Регламент (ЕО) № 2032/2003 настоящото решение се прилага от деня след публикуването му в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 27 август 2007 година.